คือหนูมีอะไรกับแฟนแต่ไม่ได้ใส่ถุงค่ะแต่แฟนไม่เสร็จจะมีโอกาสท้องไหมค่ะถ้ากินยาคุมฉุกเฉินเกิน5วันจะท้องไหมค่ะ
สวัสดีค่ะ การมีเพศสัมพันธ์แบบไม่ใส่ถุงยางอนามัยป้องกันเอาไว้เลยนั้น โอกาสตั้งครรภ์ก็มีได้สูง ซึ่งการใช้ยาคุมฉุกเฉินตามไปนั้นควรใช้ภายใน 72 ชั่วโมงหลังมีเพศสัมพันธ์ เพื่อให้ได้ประสิทธิภาพสูงสุดประมาณ 80-90% หากใช้ในช่วงที่เลย 72 ชั่วโมงไปแล้วนั้น ยาจะมีประสิทธิภาพลดลงมาก และอาจจะไม่ได้ช่วยป้องกันการตั้งครรภ์ได้มากนักหลังการใช้ยา อาจจะมีเลือดออกผิดปกติทางช่องคลอด ร่วมกับประจำเดือนมาคลาดเคลื่อนไปได้ แต่ไม่ควรเกิน 35 วันจากครั้งก่อนหากประจำเดือนมาช้าไปกว่า 35 วันแล้ว ควรยืนยันการตั้งครรภ์ให้แน่ชัด โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป